Bir Tawil

Bir Tawil es una zona de desèrt en Africa, entre Egipte e Sodan qu'es revindicada per cap dels dos païses, que se disputan la zona d'Halaieb.
Geografia
Bir Tawil es una region trapezoïdala d'aproximativament 95 km de longor d'èst a oèst al nòrd e 45 km al sud, e d'entre 25 e 31 km del nord al sud, sia una superfícia d'aut o bas 2060 km². Lo nom de la zona fa referéncia a un potz situat al centre. Lo Jabal Tawil, una montanha de 459 m d'altitud, es situada al nòrd de la region; a l'èst, se troba lo Jabal Ajar Az Zarq (662 mètres). Lo riu Tawil es situat al sud.
Istòria
A la fin del sègle XIX, la delimitacion de la termièra entre Egipte e Sodan se faguèt segond doas linhas, l'una que seguís lo 22en parallèl, l'autra que daissa la zona de Bir Tawil a Egipte e la d'Halaib a Sodan. Los dos païses revindican Halaieb e refusan doncas de revindicar Bir Tawil.
Drech e revindicacions
Revindicada per cap de país, la zona es en drech una terra nullius (tèrra de deguns). De revindicacions fantasiosas (micronacions) existan pasmens.

Bibliografia e referéncias
 "“You take it – No, you take it”: the Bir Tawil Trapezoid", Strange Maps, n°396, en linha: <http://strangemaps.wordpress.com/2009/06/28/396-you-take-it-no-you-take-it-the-bir-tawil-trapezoid>
Categoria:Terra nullius
Categoria:Africa